Shefqet Dajiu

Shefqet bej Dajiu (Elbasan, 1882 - 1946) ka qenë avokat, sekretar i Kuvendit Kombëtar që shkroi në osmanisht Aktin e Pavarësisë dhe një nga nënshkruesit e saj.

 Biografia 
Shefqet Dajiu lindi në Elbasan më 1882 ku edhe kreu mësimet e para në idadijen e vendlindjes. Më pas, në vitin 1905 ai vazhdoi studimet në Stamboll për Drejtësi. Kthehet në Shqipëri dhe emërohet prefekt në Skrapar dhe Pogradec. Vazhdoi veprimtarinë patriotike, të nisur në kryeqendrën e Turqisë. Përshendeti organizimin e Kongresit të Elbasanit dhe hapjen e Normales, ngjarje këto që mbartnin në vetvete edhe kontributin e madh të Shefqet Dajiut.

Kryengrita e përgjithshme e gjeti në Dibër, duke hapur shkolla shqipe e duke shpërndarë tekstet e shqipes. Në nëntor 1912, gjendet ne Vlorë, si delegat i Elbasanit, sekretar i Kuvendit që shkroi në osmanisht Aktin e Pavarësisë, të cilën e nënshkroi me siglën “Shefqet Daji”. Nga viti 1914-1920 punoi si avokat në qytetin e Elbasanit. Në vitin 1919 botoi një “Abetare” në gjuhën shqipe. Ndërsa në vitet `20 ishte deputet në Parlament.

Bashkëpunoi me Aleksandër Xhuvanin në shoqërinë kulturore “Qarku letrar” si dhe në revistën e përkohshme të këtij klubi "Kopështi letrar".

Më 17 dhjetor 1945, me vendim nr. 451, Komiteti Ekzekutiv i Nënprefekturës së Qendrës së Elbasanit urdhëroi sekuestrimin e pasurisë së tij të lujtëshme dhe të palujtëshme. U vra në vitin 1946.

 Referime 

Kategoria:Nënshkruesit e Deklaratës së Pavarësisë së Shqipërisë
Kategoria:Biografi shqiptare
Kategoria:Lindje 1882
Kategoria:Vdekje 1946
Kategoria:Njerëz nga Elbasani
Kategoria:Deputetë të Kuvendit të Shqipërisë
Kategoria:Njerëz nga Vilajeti i Manastirit